《程帅新作止戈堂索诗谨赋三首》
宋代·苏籀

楚王禁暴惭京观，汉世残民闢徼边。
伐叛从来非得已，修文自古属高贤。
禽鱼草木无垠惠，乡校康庄议论妍。
尽悴使君朝听美，不然海国岂安全。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。